27-я партызанская брыгада імя В. І. Чапаева

27-я партызанская брыгада імя В. І. Чапаева — партызанская брыгада, створаная ў снежні 1942 года на базе атрадаў імя Шчорса (арганізаваны ў красавіку 1942), імя Чапаева (арганізаваны ў красавіку 1942) і імя Жукава (арганізаваны ў ліпені 1942) вылучаных партызанскай брыгада імя К. Я. Варашылава. Дзейнічала на акупіраванай тэрыторыі Капыльскага, Грэскага, Нясвіжскага, Клецкага раёнаў. 1 ліпеня 1944 года брыгада (1513 партызан, 4 атрады) злучылася з Чырвонай Арміяй.

 Склад 
На момант злучэння з Чырвонай Арміяй у склад брыгады ўваходзілі:
 атрад імя Шчорса;
 атрад імя Чапаева;
 атрад імя Дунаеваназваны ў гонар камандзіра атрада імя Чпаева І. М. Тараховіча (Дунаева), які загінуў у баі

 Камандаванне 
 Камандзіры 
 М. А. Шастапалаў;
 М. Дз. Курыльчык (выконваў абавязкі).

 Камісары 
 І. М. Ражкоў;
 П. І. Разувакін;
 Н. Дз. Емяльянаў.

 Начальнікі штаба 
 М. Дз. Курыльчык;
 С. В. Рабкевіч (выконваў абавязкі);
 М. А. Рагожкін.

 Гісторыя 
Партызаны ў жніўні 1943 і ў чэрвені 1944 гадоў на ўчастках Стоўбцы — Гарадзея, Буды — Райтанаў, Слуцк — Цімкавічы падарвалі 3916 рэек. У лютым, сакавіку 1943, лютым, чэрвені 1944 гадоў вялі баі з карнікамі. У верасні 1943 года разбілі гарнізоны ў вёсках Сейлавічы Нясвіжскага і Кіявічы Капыльскага раёнаў, 26 чэрвеня 1944 — у Капылі. 2 ліпеня 1944 года разам з часцямі Чырвонай Арміі ўдзельнічалі ў вызваленні Стоўбцаў і Нясвіжа.

 Гл. таксама 
 Сейлавіцкі бой

 Літаратура 


Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1942 годзе
Катэгорыя:Зніклі ў 1944 годзе